Document ID: 32012D0172

DEĊIŻJONI TA' IMPLIMENTAZZJONI TAL-KUNSILL 2012/172/PESK
tat-23 ta’ Marzu 2012
li timplimenta d-Deċiżjoni 2011/782/PESK dwar miżuri restrittivi kontra s-Sirja
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea,
Wara li kkunsidra d-Deċiżjoni 2011/782/PESK tal-1 ta' Diċembru 2011 dwar miżuri restrittivi kontra s-Sirja (1) u b'mod partikolari l-Artikolu 21(1) tagħha,
Billi:
(1)
Fl-1 ta' Diċembru 2011, il-Kunsill adotta d-Deċiżjoni 2011/782/PESK dwar miżuri restrittivi kontra s-Sirja.
(2)
Fid-dawl tal-gravità tas-sitwazzjoni fis-Sirja, għandhom jiġu inklużi aktar persuni u entitajiet fil-lista ta' persuni u entitajiet soġġetti għal miżuri restrittivi kif tinsab fl-Anness I għad-Deċiżjoni 2011/782/PESK.
(3)
L-entrati li jikkonċernaw ċerti persuni u entità inklużi fl-Anness I għad-Deċiżjoni 2011/782/PESK għandhom jiġu emendati,
ADOTTA DIN ID-DEĊIŻJONI:
Artikolu 1
Il-persuni u entitajiet elenkati fl-Anness I għal din id-Deċiżjoni għandhom jiżdiedu mal-lista li tinsab fl-Anness I għad-Deċiżjoni 2011/782/PESK.
Artikolu 2
Fl-Anness I għad-Deċiżjoni 2011/782/PESK, l-entrati għall-persuni u entitajiet elenkati fl-Anness II għal din id-Deċiżjoni għandhom jiġu sostitwiti bl-entrati kif jinsabu fl-Anness II għal din id-Deċiżjoni.
Artikolu 3
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fi Brussell, it-23 ta’ Marzu 2012.

Labels: 18
5
11